Nova fase de les obres de millora de l'estació de Vacarisses\nEls treballs permetran que sigui totalment accessible, a més de renovar i modernitzar els equipaments\nRenfe ha iniciat una nova fase a les obres de millora de l'estació de Vacarisses, uns treballs que permetran que sigui totalment accessible, així com la renovació i modernització dels equipaments. Aquestes actuacions, que van començar a finals de gener, disposen d'un pressupost d'1.367.402 euros i un termini d'execució de l'obra civil de 10 mesos.\nEls principals treballs contemplen la construcció d'un pas elevat que connectarà les dues andanes de l'estació amb la instal·lació d'ascensors per garantir la mobilitat de les persones usuàries. A més, també es duran a terme tasques de recrescuda de l'alçada de les andanes per arribar als 68 cm sobre la cota del carril i l'ampliació a 200 metres per facilitar l'estacionament de trens en doble composició.\nLes obres inclouen també actuacions de rehabilitació de la marquesina de l'edifici de viatgers, el tancament perimetral de l'estació, la instal·lació de màquines autovenda i validadores de bitllets, així com nous teleindicadors i la millora en matèria d'eficiència energètica, amb llums de tecnologia LED.\nCoincidint amb les actuacions de millora de l'accessibilitat, també es realitzarà la instal·lació dels nous sistemes d'informació i atenció al client. Aquests equipaments consisteixen en teleindicadors LED a cadascuna de les andanes, amb missatges de les properes parades i el temps estimat d'arribada. A més, s'instal·larà una pantalla amb informació en temps real de les properes circulacions. L'estació de Vacarisses disposa de 34 serveis diaris de Rodalies de Catalunya. Diàriament, l'utilitzen 233 persones de mitjana en dia laborable, que poden desplaçar-se fins al centre de Barcelona en un temps de viatge d'una hora.


Un investigador de Mollerussa dirigeix l'equip que troba el fons més ric i més ben preservat del planeta\nEl mar més verge, a l'Antàrtida\nActualitzada 15/01/2018 a les 09:34\nUn investigador de Mollerussa, professor del CSIC, dirigeix l’equip que troba el fons més ric i més ben preservat || Servirà de referència per determinar el potencial biològic d’altres oceans\nUn grup de científics espanyols ha trobat el fons marí més ben conservat del món i que és al nord de l’Antàrtida. Un paradigma per a la investigació oceanogràfica que ha comptat amb la direcció del lleidatà Josep Maria Gili, nascut a Mollerussa, professor d’investigació de l’Institut de Ciències del Mar del CSIC. Aquest grup ha pogut identificar i quantificar la riquesa marina trobada a entre 300 i 500 metres de profunditat del mar de Weddell, cobert la major part de l’any pel gel.\nEn declaracions a SEGRE, Josep Maria Gili explica que fins ara tenien grans problemes per saber el grau de pertorbació dels fons marins i saber què fer per a la seua recuperació. Després de la troballa a l’Antàrtida, l’equip que dirigeix ha pogut localitzar el fons més ben conservat del planeta, és a dir, que durant milers d’anys ha estat allunyat de la mà de l’home. “Ens servirà de referència per saber quin grau de pertorbació hi ha al mar”, assenyala el professor. A més, aquest fons marí és el de més riquesa en biodiversitat localitzat fins a l’actualitat.\nL’equip va estar 3 mesos a bord d’un vaixell alemany i va utilitzar robòtica marina per captar imatges del fons\nLa meitat dels oceans que es coneixen estan danyats, però Gili demana actuar per recuperar-los\nPer determinar aquesta riquesa, els investigadors han quantificat la densitat de les gorgònies (o ventalls de mar) i en el cas de la zona explorada han marcat nivells màxims.\nLa riquesa natural d’aquesta zona es deu al fet que ha estat milers d’anys allunyada de la mà de l’home, afavorida per les baixes temperatures. “És una situació ideal”, remarca Gili.\nPer arribar fins a aquest punt de l’hemisferi sud, els investigadors han fet servir robots submarins amb control remot, capaços de gravar imatges sense haver de baixar al fons del mar, cosa que també preserva la zona de la mà de l’equip científic. “Amb la tecnologia d’ara podem gravar diferents espècies sense haver d’extreure-les i és la millor manera d’atansar la investigació a la societat preservant el mar”, detalla el professor. Per arribar al mar de Weddell, l’equip ho va fer a bord del vaixell oceanogràfic alemany Polarstern, un dels quatre vaixells que poden fer aquest tipus de campanyes, al ser capaços de trencar el gel que s’acumula a l’Antàrtida.\nL’expedició es va portar a terme durant tres mesos, del gener al març del 2014, i va continuar treballant dos anys més al laboratori. “Volíem estar molt segurs”, afirma el director.\nLloc de naixement: Mollerussa, 1953\nCàrrec: Professor d’investigació del Consell Superior d’Investigacions Científiques (CSIC) a l’Institut de Ciències del Mar de Barcelona.\nJosep Maria Gili i Sardà és professor d’investigació a l’Institut de Ciències del Mar de Barcelona. Va nàixer a Mollerussa, localitat de la seua mare, però el seu pare era originari d’Artà, a Mallorca, on va quedar fascinat pel mar. Aquest biòleg marí és un dels principals experts mundials en cnidaris, la família a la qual pertanyen les meduses. A més, ha centrat bona part de la seua carrera en la formació de joves estudiants com a professor d’ecologia de la Universitat de Barcelona i amb cursos i conferències internacionals. Actualment desenvolupa projectes d’investigació al Mediterrani, l’Antàrtida, el Pacífic Sud i l’Atlàntic Nord.\n“Per tenir cura del mar es necessita sentit comú i explicar, no imposar”\nEl professor i investigador Josep Maria Gili fa més de vint anys que treballa a l’Antàrtida, el Mediterrani i l’Atlàntic. Expert en meduses, es mostra contundent a l’hora d’aconsellar la població per preservar el mar de la mà de l’home. “Només es necessita sentit comú i per actuar cal explicar i no imposar”, assenyala. “No podem pensar que el mar s’ho empassa tot, cal cuidar- lo i no extreure’n més del que necessitem”, afegeix Gili.\nEn aquest sentit, l’investigador recorda que els recursos no són il·limitats i que, de fet, els estem esgotant. Com a exemple, fa referència al peix que consumim. “Hem de tenir confiança en la societat i inculcar la idea que cal preservar el que desconeixem”, explica. Aquesta idea és més fàcil avui dia, segons Gili, perquè el científic està més a prop de la població i aquesta, més sensibilitzada amb la necessitat d’actuar. La situació preocupa, però hi ha esperança. Segons Gili, només es coneixen el 10% dels oceans i més de la meitat presenta importants danys. El repte de les futures generacions d’investigadors, segons la seua opinió, passa per descobrir els fons abans que es destrueixin per poder recuperar-los. “Podem arribar- hi a temps”, conclou. Per als interessats en l’estudi del mar, Gili recomana el web www.elmarafondo. com per conèixer els últims descobriments.


ERC celebra amb cava i eufòria el seu triomf històric a Tarragona ~ EbreDigital.cat\nRedacció Ebredigital.cat2019-04-29T12:04:02+02:0029 d'abril de 2019|Política| Catalunya, Terres de l'Ebre|En Comú Podem, ERC Ebre, esquerra republicana, Ferran Bel, Jordi Salvador, Josep Rull, Junts per Catalunya, Oriol Junqueras, PP Tarragona, PSC Tarragona, Raül Romeva|0 Comentaris\nACN (Tarragona) – ERC ha celebrat amb cava i eufòria la seva històrica victòria a Tarragona. L’alegria ha imperat durant tota la nit electoral a la seu dels republicans. “La nostra demarcació és republicana i hem donat un missatge clar amb la xifra rècord de 50.000 vots més”, ha dit el candidat Jordi Salvador.\nL’alegria d’ERC contrastava amb les cares llargues al PP, que han perdut el seu únic escó i s’ha quedat sense representació. Per la seva banda, al PSC s’han contagiat de l’alegria dels resultats a nivell espanyol, però amb l’espineta clavada de no haver aconseguit el segon diputat a la demarcació. Amb tot, interpreten els bons resultats com l’”onada d’un tsunami socialista” que arribarà amb les municipals. A Cs han mantingut l’únic escó que ja tenien, però amb la satisfacció d’haver passat de ser la sisena força l’any 2016 a la tercera, ara. Resignació a Podem i també a JxCat, però contents d’haver aconseguit que Josep Rull sigui diputat. “Hem hagut de remar a contracorrent”, ha declarat Ferran Bel.\nExplosió d’alegria pels resultats electorals a la seu d’ERC a Tarragona, on ha corregut el cava i les abraçades just després de conèixer que, per primer cop, s’han alçat amb la victòria en unes eleccions generals a la demarcació. “Malgrat que la felicitat no és completa per la raó que tots sabeu“, s’ha apressat a precisar el candidat republicà al Congrés, Jordi Salvador, just abans de llançar un missatge de record als líders del partit i exconsellers empresonats i “represaliats“. El quadre electoral que deixen els comicis d’aquest 28-A torna a demostrar, segons Salvador, que “no es pot governar Espanya sense Catalunya ni contra la seva gent”.\n“Malgrat el 155, el sistema judicial podrit, tots els aparells de l’estat repressor i la monarquia corrupta, malgrat tot, Catalunya és avui republicana“, ha clamat el candidat, que no ha desaprofitat l’ocasió per recordar que l’anomenat “trifatxito” -l’acord entre PP, Cs i Vox que hauria permès, en cas d’obtenir el suport majoritari, un govern dels partits de la dreta i l’extrema dreta- “ha perdut“. “Aquest és un país democràtic i no hi ha espai per gent intolerant, que vol resoldre els problemes a base de repressió“, ha tancat, arrencant els aplaudiments dels quadres del partit i de la militància presents a la seu republicana.\nJxCat conserva l’escó per a Rull\n“Esperem que Josep Rull pugui entrar per la porta, pujar dalt de la tribuna i expressar-se lliurement, i així ho han volgut més de 50.000 tarragonins, ebrencs i habitants del Baix Penedès”, ha afegit Bel. El diputat ebrenc també ha destacat que JxCat ha passat de cinquena a quarta força a la demarcació, respecte les darreres generals. A la vegada, Bel ha recordat que, dels sis diputats de Tarragona al Congrés, quatre són sobiranistes i independentistes.\nEl cap de llista per En Comú Podem al Congrés, Ismael Cortés, ha celebrat la reedició de l’escó, malgrat la pèrdua de vots en aquests comicis. “Hem aconseguit uns resultats més que decents tenint en contra tota la polarització política i ideològica de l’aparell independentista“, ha sentenciat. Amb tot, ha reconegut que la formació ha de fer autocrítica perquè han perdut un nombre “substantiu” de vots. “Treballarem de forma interna però estem contents per l’opció de formar un govern progressista que reforçarà el nostre projecte polític“, ha dit. En aquest sentit, ha assegurat que és “positiu” que les dretes no sumin i se n’atribueix “l’èxit“. “Això ens dona l’opció de marcar l’agenda política“, ha afegit.\nAixí mateix, ha remarcat que a Tarragona han demostrat que una vegada més són “un partit de govern i de primera línia“, malgrat que ha fet una campanya amb les “mans buides” i sense tenir “tota la maquinària de propaganda” dels altres partits. Cortés, acompanyat d’una vintena de militants, ha seguit els resultats electorals des d’un bar del barri dels Músics de Tarragona. Militants i simpatitzants han corejat el “si es pot” un cop ha tancat la seva intervenció.\nEls populars volen recuperar la confiança i asseguren que “tornaran”\nPocs militants s’han apropat fins a la seu del PP després de la seva desfeta, atès que han perdut la representativitat a la cambra baixa. Jordi Roca ha agraït l’escalf malgrat les cares llargues dels seus militants. De fet, el cap de llista ha insistit que el PP “tornarà“. “Són moments convulsos, seguirem treballant a partir de demà“, ha precisat. Roca ja té la mirada posada en les eleccions municipals amb les quals vol aconseguir els “màxims” municipis. En aquesta línia, ha dit que s’hi “deixaran la pell“.\n“Seguim amb el cap ben alt i amb tot l’orgull de tenir les millors idees que poden beneficiar els ciutadans“, ha reiterat en diverses ocasions el popular. Tot i que ha reconegut que hauran de debatre, xerrar i reflexionar, ha descartat fer autocrítica. “Jo no he vist cap autocrítica dels socialistes quan ens va deixar tres milions d’aturats. Al contrari, veig que ara guanyen eleccions“, ha etzibat.


Enric I de Limburg - Viquipèdia, l'enciclopèdia lliure\n1119 (59/60 anys)\nCasa de les Ardenes i Casa de Limburg\nWalerà I de Limburg, Judith von Luxemburg\nEnric I de Limbourg, nascut cap a 1059, mort cap a 1119, fou comte de Limburg i d'Arlon de 1082 a 1119 i Ducat de Baixa Lotaríngia de 1101 a 1106. Era fill de Walerà I de Limburg i Arlon, i de Juta de Baixa Lotaríngia.\nEs va oposar a Egilbert, arquebisbe de Trèveris a propòsit dels béns que Adela, una antiga comtessa d'Arlon, havia donat a l'església de Trèveris i després li havien estat repressos. Egilbert el va comminar a restituir aquests béns, i com que no ho va fer el va excomunicar, però el comte no va cedir. Egilbert es va veure obligat a arravatar-se i li va infligir una seriosa derrota.\nEn tant que protector de l'abadia de Saint-Trond, càrrec que havia heretat del seu pare, intervingué en els assumptes interns d'aquesta abadia. Hermann, l'abat designat pel bisbe de Metz Poppó i sostingut per Godofreu de Bouillon i Enric de Limburg, disgustava a l'emperador, el qual va posar l'abadia sota l'autoritat del comte de Loon Arnold I. Aquest va anar a Saint-Trond i va forçar a Godofreu i Enric a retirar-se.\nPoc després, alguns dels grans feudals de la regió marxaren en croada, conduïts per Godofreu de Bouillon. Això va permetre l'augment de l'autoritat d'Enric de Limburg sobre el territori del que havia de ser Bèlgica, i de la qual va abusar en detriment de diverses abadies. L'emperador Enric IV va haver d'intervenir per posar fi a les seves maquinacions i va ocupar Limburg el juny de 1101. Després d'haver fet la seva submissió, Enric de Limbourg va entrar en gràcia, i va rebre el ducat de Baixa Lotaríngia, de fet vacant des de la sortida de Godofreu de Bouillon cap a les croades. Per causa d'aquest ducat, va enfrontar-se amb Godofreu de Lovaina.\nNo es va moster gaire agraït, ja que va vacil·lar a prendre partit i a canviar de camp en el moment de les baralles que oposen l'emperador Enric IV al seu fill, el futur Enric V. Es va acabar tanmateix unint definitivament a Enric IV.\nEl 1106, Enric IV va morir, i el seu fill va atacar als partidaris del seu pare. Els seus dominis foren devastats, Limburg capturada i Enric tancat a Hildesheim. El ducat li fou retirat per ser confiat a Godofreu de Lovaina. Enric es va escapar i va intentar recuperar la Baixa Lotaríngia, però va fracassar, i va haver de fer la pau amb Enric V i Godofreu de Lovaina. Tanmateix va conservar el títol ducal i es va qualificar de duc de Limburg.\nLlavors va participar en revoltes contra l'emperador al costat de Lotari de Saxònia o Supplimburg, i va combatre a Andernach (1114) i a Welphesholt (11 de febrer de 1115), on cada vegada l'emperador va sortir derrotat.\nEs va casar amb Adelaida de Podenstein (1061 † 1106), filla de Bosó de Potenstein, i de Judith de Schweinfurt, i va tenir:\nWalerà II (1085 † 1139), duc de Limburg\nAgnès († 1136), casada amb Frederic de Putelendorf († 1125), i després a Walo de Veckenstedt († 1126)\nAdelaida (1090 † abans de 1146), casada vers 1115 amb Frederic de Werl († 1214), comte d'Arnsberg; després amb Kunó († 1139), comte d'Horburg; i vers 1140 amb Conrad († 1159), comte de Dachau\nMatilde (1095 - † ?), casada amb Enric de Namur, Comte de la Roche\nPotser va tenir un altre fill, Simó, que va participar en la primera croada i fou conestable del regne de Jerusalem.\nObtingut de «https://ca.wikipedia.org/w/index.php?title=Enric_I_de_Limburg&oldid=19638338»\nLa pàgina va ser modificada per darrera vegada el 7 feb 2018 a les 19:09.


Tretze morts en un atropellament massiu a la Rambla de Barcelona\nBarcelona. Dijous, 17 d'agost de 2017. 17:01\nActualitzat: Dissabte, 19 d'agost de 2017. 00:15\nUna furgoneta ha atropellat desenes de persones aquest dijous a la tarda a la Rambla de Barcelona i ha deixat almenys tretze morts i més d'un centenar de ferits, segons el darrer balanç oficial. Totes dues xifres podrien incrementar-se. El vehicle ha baixat per l'avinguda fent esses, emportant-se per davant tothom qui passava per allà. Daesh ha reivindicat l'atemptat, el segon atac gihadista a l'Estat espanyol després de l'11-M. L'autor de l'atropellament està en fuga. Tres individus implicats han estat detinguts.\nSegons han informat els Mossos d'Esquadra, l'atac d'aquest dijous està relacionat amb l'explosió que ha tingut lloc la matinada del dimecres a Alcanar i que ha deixat un mort i set ferits. "La connexió és molt clara, hi ha molts pocs dubtes", ha declarat Josep Lluís Trapero, major dels Mossos. Pretenien omplir la furgoneta amb els explosius.\nDaesh ha reivindicat l'atemptat a través de l'agència Amaq, la via habitual de l'organització terrorista per a assumir l'autoria. En tractar-se d'un atemptat, l'Audiència Nacional ha assumit el dossier de la investigació.\nSegons la policia catalana, tres persones involucrades en l'atemptat han estat detingudes, una a Alcanar i dues a Ripoll. Són originaris de Melilla i el Marroc. El marroquí ha estat identificat com a Driss Oukabir Soprano, que té antecedents per abusos sexuals. Entre aquestes, però, no hi ha l'autor de l'atropellament, que encara es troba en fuga.\nEl presumpte autor de l'atac seria Moussa Oukabir, germà de Driss i menor d'edat, que hauria fet servir la seva documentació per a llogar una furgoneta.\nHi ha hagut una persona abatuda després d'haver-se saltat un control policial a l'avinguda Diagonal de Barcelona i haver envestit una agent del cos. Inicialment s'ha dit que no estava relacionat amb els fets, però amb el pas de les hores ha obert una nova trama d'investigació.\nFaltaven deu minuts les cinc de la tarda quan el vehicle ha iniciat el seu recorregut en la confluència amb la plaça de Catalunya, i ha avançat en sentit mar fent esses fins al mosaic de Joan Miró, davant del Liceu, un recorregut d'uns 600 metres. El conductor, un individu que anava sol, ha abandonat la furgoneta pel seu propi peu i ha fugit.\nEls Mossos han desmentit que hi hagués cap home atrinxerat en un bar del centre de Barcelona, com s'havia difós a través dels mitjans de comunicació.\nEls presumptes atacants havien llogat dues furgonetes. Amb una han dut a terme l'atac terrorista i amb l'altra volien fugir. Després que els Mossos demanessin la col·laboració ciutadana, aquest segon vehicle ha localitzat a Vic.\nImmediatament després dels fets, els Mossos d'Esquadra han activat l'operació gàbia 1 per evitar que l'autor de l'atropellament fugís de la ciutat. També s'ha activat l'anomenat protocol Cronos, que ha suposat un desplegament sense precedents a les principals sortides de la ciutat.\nAl lloc dels fets s'hi han desplaçat diverses ambulàncies i els ferits han estat enviats a hospitals de tota la ciutat. S'ha acordonat la zona i han tancat les estacions de metro, Ferrocarrils i Rodalies de la plaça de Catalunya, així com la de Renfe del passeig de Gràcia, per raons de seguretat.\nEl terror colpeja de nou\nTant el president de la Generalitat, Carles Puigdemont, com l'alcaldessa de Barcelona, Ada Colau, que es trobaven fora de vacances, s'han desplaçat fins a la ciutat. El president espanyol, Mariano Rajoy, la vicepresidenta, Soraya Sáenz de Santamaría, i el ministre de l'Interior, Juan Ignacio Zoido, també hi han viatjat.\nDes del juliol del 2016, els atropellaments al carrer han estat la manera que militants islamistes han perpetrat atemptats a Europa, que han causat la mort a més d'un centenar de persones a Niça, Berlin, Londres i Estocolm.\nÉs el segon atemptat terrorista de caràcter que pateix l'Estat espanyol, tretze anys després de l'11-M. L'11 de març del 2004 Madrid va patir la pitjor massacre d'aquest tipus a Europa, amb 192 morts després de l'explosió d'onze bombes de forma gairebé simultània a trens de Rodalies.\nPer ara, és el segon atemptat terrorista més mortífer que viu Barcelona, després de la matança d'Hipercor, de la qual enguany es compleixen 30 anys. Aquella massacre d'ETA va deixar 21 morts.


Mercat d'Art Jove | gavajove\nd’11h a 21h\nPlaça Batista i Roca, Gavà\nEl Mercat d’Art Jove de Gavà pretén ser un espai de promoció per a les creacions artístiques dels i les joves de la ciutat.\nEts artista i tens entre 16 i 35 anys? T'agradaria tenir un espai per exposar i vendre la teva obra? Busquem artistes de diferents disciplines que vulguin participar al mercat.\nCONDICIONS d'ús DEL MERCAT d'art jove 2021\nÉs un mercat d’art adreçat específicament a artistes joves que vulguin exposar la seva obra i vendre-la. Pot participar qualsevol persona, d’entre 16 i 35 anys, tant a títol individual com a nivell col·lectiu, preferentment de Gavà o col·laboradores amb el Departament de Joventut i Drets Humans del municipi.\nEls i les artistes o col·lectius de disciplines escèniques també poden inscriure's per tal de dur a terme una actuació en la franja horària de 17h a 20h del diumenge 12 de desembre. S'hi apliquen els mateixos terminis i forma d'inscripció.\nLes obres de les persones participants han de ser de creació pròpia i original, en qualsevol disciplina d’arts plàstiques, visuals i altres obres que es puguin acompanyar de format físic: dibuix, il·lustració, fotografia, graffiti, bijuteria, craft, vidre, literatura, ceràmica, escultura, objectes de disseny, decoració, moda, etc...\nPer participar al Mercat d’Art Jove muntant una parada cal fer la pre-inscripció mitjançant un formulari que podeu omplir a https://cutt.ly/dnhfkBq .\nCal que envieu una mostra dels vostres treballs a lacasagran@gava.cat indicant el nom artístic i el dia que es té disponibilitat (dissabte i/o diumenge) per muntar la parada. Pots adjuntar fotografies o indicar-nos l'adreça de les teves xarxes socials.\nNomés s’acceptaran inscripcions fetes mitjançant el formulari d’inscripció i que enviïn el corresponent correu electrònic.\nL'1 de desembre de 2021 és la data límit per fer la pre-inscripció.\nL’equip tècnic de Joventut es reserva el dret a seleccionar els/les artistes en funció de:\nLa residència del/de la jove, ja que es prioritzaran aquells/es artistes que visquin a Gavà.\nL’originalitat i creativitat de l’obra i dels materials emprats, parant especial atenció a la promoció de la sostenibilitat.\nLa qualitat artística de les obres.\nLa col·laboració amb el Departament de Joventut i Drets Humans en els últims dos anys, prioritzant aquells/lles artistes que han col·laborat previament.\nL’organització vetllarà en tot cas perquè hi hagi un equilibri entre totes les modalitats artístiques. La decisió de l’organització serà inapel·lable.\nUn cop finalitzat el termini de pre-inscripcions, l’organització farà una selecció d’entre totes les propostes i contactarà amb els i les artistes per concretar la seva participació.\nÉs d’obligat compliment que els/les participants seleccionats/des estiguin presencialment a les parades d’11h a 21h ininterrompudament durant el seu dia assignat del Mercat.\nEls i les participants hauran de tenir muntada la parada entre les 8:00h. i les 10:30h. del seu dia de Mercat assignat.\nA cada artista o col·lectiu d’artistes participants se l’assginarà un lloc en carpa tancada amb 2 cadires, una taula, punt de llum i focos. Per les obres que requereixen una exposició especial, l’organització estudiarà la viabilitat de les propostes.\nLes persones participants poden decorar les seves parades lliurement. La decoració emprada, però, no pot augmentar les mides de la parada. Per aquesta raó no està permès l’ús d'objectes decoratius fora de l’espai de la taula.\nEls llocs destinats a cada participant són exclusius i no es poden cedir a participants no inscrits al Mercat.\nEls i les participants en el Mercat són responsables d’estar al corrent de les seves obligacions fiscals per exercir la seva activitat.\nEn cap cas es podran vendre productes perillosos o nocius per la salut, el benestar de la població, el medi ambient o la qualitat i la neteja dels espais públics. Tampoc es podran vendre aliments.\nLes persones inscrites han de presentar-se el dia de la celebració del mercat entre les 9:30h i les 10:15h al punt d’informació, amb el seu DNI. Al punt d’informació se’ls indicarà el lloc exacte d’ubicació i se’ls entregarà una acreditació a cada membre de la parada. En aquest moment hauran d’omplir el certificat d’autoresponsabilitat COVID.\nEls i les participants hauran de tenir cura de la neteja de la parada que es té assignada, així com també el seu entorn, i recollir selectivament els residus que es generin. Amb l’objectiu d’evitar generar més residus dels estrictament necessaris, convidem els participants a no utilitzar bosses de plàstic.\nEls i les participants es comprometen al compliment de les mesures de prevenció de la COVID del moment. Actualment: ús de mascareta, distància de seguretat i desinfectat de mans recurrent. Així mateix, es comprometen també a vetllar pel compliment d’aquestes mesures per part dels clients que visiten la seva parada.


Casa sana - Radiacions artificials\nLes radiacions artificials són totes aquelles que originen els aparells elèctrics i electrònics. La tecnologia té cada cop un pes més destacat a les nostres vides, ens ajuda a desenvolupar un gran nombre de tasques i ens obre noves possibilitats en el nostre dia a dia tant en els apartats professionals com personals. Però el seu ús genera camps elèctrics i electromagnètics que poden ser nocius quan l’exposició és prolongada.\nSense deixar de banda la tecnologia, és important utilitzar-la de forma responsable i moderada per reduir tant com sigui possible la radiació que rebem i evitar d’aquesta manera els efectes nocius que pot tenir a llarg termini.\nEls estudis geobiològics i els informes i recomanacions que desenvolupem permeten establir pautes per millorar la nostra saluti convertir la nostra llar en un habitatge saludable.\nRADIACIONS ARTIFICALS DE BAIXA FREQÜÈNCIA\nLes radiacions de baixa freqüència són les radiacions provinents de la instal·lació elèctrica i de tots els aparells elèctrics que tenim en el nostre habitatge. Aquestes radiacions ens afecten a causa del camp elèctric, i és que quan un cable o un aparell transporta energia elèctrica alguns dels seus electrons s’escapen i si estem a prop els atraiem i ens carreguem d’electricitat; però també ens afecta el camp electromagnètic que poden generar alguns elements tan quotidians com un assecador o una batedora.\nSi fem un ús limitat dels nostres aparells, l’exposició a la seva radiació és reduïda i no suposen un perill, però alguns electrodomèstics es troben endollats de manera permanent i això pot generar un camp d’irradiació electromagnètica constant molt potent.\nSobre aquest aspecte, alguns estudis científics recullen la preocupació per les radiacions de baixa freqüència. La IARC, International Agency for Research on Cancer, organisme de la OMS, reconeix la seva perillositat fins i tot en exposicions de molt baixa intensitat, destacant que estudis epidemiològics han trobat, de forma constant, que l’exposició crònica als camps magnètics de baixa intensitat (de 0,3 a 0,4 microteslas) està associada a un augment en el risc de la leucèmia infantil.\nTrobar fonts contaminants en el nostre habitatge pot ser relativament senzill: un cable elèctric encastrat a la paret de l’habitació o un ràdio-despertador endollat a la corrent a la tauleta de nit són fonts habituals de radiació durant la nit. Per això en els estudis de les radiacions artificials s’analitza el tipus d’instal·lació elèctrica de la llar, la col·locació dels electrodomèstics, la il·luminació, la influència dels aparells del carrer i dels veïns, entre d’altres.\nRADIACIONS ARTIFICALS D’ALTA FREQÜÈNCIA\nLes ones d’altra freqüència tenen, com el seu nom indica, una freqüència de vibració de milions de cicles per segon, per això la dualitat ona/partícula desapareix i parlem directament de radiació electromagnètica. Són potents elements de distorsió neuronal. De fet, la freqüència de la telefonia mòbil és molt similar a la freqüència de les nostres ones cerebrals i quan en reps la irradiació d’una font tan propera, els seus efectes nocius són indiscutibles.\nS’ha comprovat que la membrana hematoencefàlica, que tenim al cap i actua com a barrera protectora del nostre cervell, es fa més permeable sota els efectes de la radiació per microones, fet que redueix considerablement la seva efectivitat protectora.\nLa IARC, International Agency for Research on Cancer, va fer menció a la seva declaració publicada el 31 de Maig del 2011 de les possibilitats que la radiació electromagnètica d’alta freqüència sigui un agent cancerígen.\nL’ús de les tecnologies ens ajuda en el nostre dia a dia i ens ofereix beneficis enormes, però cal fer-ne un ús correcte, responsable i gens abusiu per evitar els seus efectes nocius.\nVols saber més sobre les radiacions artificals? descobreix com pot afectar en el teu descans i en el teu organisme.\nLA INFORMACIÓ, EL PRIMER PAS CAP A LA PROTECCIÓ\nQuè és el que no et convenç de la geobiologia?\nhttps://www.casasana.net/wp-content/uploads/2017/10/ok_raimon.jpg 400 800 elena https://www.casasana.net/wp-content/uploads/2017/09/Logo_web-350x156.png elena2017-10-27 14:47:402018-06-13 13:24:32Què és el que no et convenç de la geobiologia?\nMoltes vegades la solució no està en les pastilles\nhttps://www.casasana.net/wp-content/uploads/2017/10/pastilles.jpg 400 800 elena https://www.casasana.net/wp-content/uploads/2017/09/Logo_web-350x156.png elena2017-10-17 04:22:352018-06-13 13:24:37Moltes vegades la solució no està en les pastilles\nRealitzem cada estudi de geobiologia de manera rigorosa, amb responsabilitat i compromesos amb les necessitats dels nostres clients. Som conscients de que darrere de la seva trucada hi ha la preocupació per la seva salut i la de la seva família. Tothom hauria de tenir la garantia i la seguretat de viure en una casa sana.\nProspector i fundador de Casa Sana\nA Girona. Olot. Bolòs, 8\nA Barcelona. Indústria, 67\nT. 609 37 91 32 · info@casasana.net\nRaimon Espon, Casa Sana · Estudis Geobiològics


El pacte de la Sociovergència compleix un any sense gairebé canvis en la gestió municipal - Parets del Vallès\nEl pacte de la Sociovergència compleix un any sense gairebé canvis en la gestió municipal\nDimecres, 19.4.2017 22:15h\nEl 21 d’abril de 2016 es va fer públic el pacte de govern entre el PSC-PSOE i CiU a l’Ajuntament de Parets del Vallès. Un any després, s’ha demostrat que el posicionament que tenien els convergents en l’oposició va patir una important transformació que els va portar a defensar tot el contrari del que havien defensat durant els darrers anys en el plenari.\nGairebé en la totalitat de votacions que s’han produït al llarg dels darrers 12 mesos, el regidor convergent Raül Urtusol s’ha convertit en la ‘crossa’ del govern socialista menys catalanista de tota la història política local.\nEls convergents han fet costat a l’alcalde Mingote en els escàndols del postgrau universitari de la regidora socialista Paola Gratacós o del viatge llampec al Brasil de l’alcalde i del regidor d’esports. Urtusol també ha tancat files en la polèmica execució de l’anella esportiva o de les obres de l’avinguda Espanya.\nA més, després de demanar durant anys la sortida del canal públic de televisió Vallès Visió o de denunciar manca de pluralitat en els mitjans, s’ha negat a constituir el Consell Assessor dels Mitjans Públics Locals i a nomenar a través del plenari el director responsable d’aquests canals de comunicació.\nEl que defensava CiU a l’oposició i el que ha defensat en el Govern\nDurant la legislatura 2011-2015, el regidor Raül Urtusol –que formava part del grup municipal de CiU a l’Ajuntament- va criticar durament el Pla Urbanístic del PSC i PP a l’antiga Bendix. CiU, es va aliar amb el NOPP per votar en contra.\nEn canvi, arran del pacte amb els socialistes, ara veu bé la construcció de més de 520 pisos en aquesta zona.\nÚs del Cotxe Oficial de l’alcalde. En la legislatura passada, l’alcalde Sergi Mingote es va querellar contra el regidor de CiU Xavier Martín i el president de la secció local Jaume Grau per la publicació d’un article on es criticava l’ús del cotxe oficial per part del batlle.\nDurant aquest mandat, el regidor Urtusol ha tancat files amb els socialistes i no ha donat suport a la iniciativa de retolar el cotxe oficial presentada per Ara Parets ERC.\nEn el passat, CiU va criticar la contractació de l’exregidor socialista de Canovelles, J.A.R.D., per supervisar els contractes de manteniment i serveis de la via pública. Però aquest 2017 ja ha votat a favor de la seva contractació en Junta de Govern.\nEn plena campanya electoral, Raül Urtusol va denunciar que “la mala gestió municipal en la tramitació urbanística del nou polígon UP-5 Circuit” podria costar a l’Ajuntament fins a 2,9 milions d’euros.\nMesos més tard el regidor convergent va votar a favor de les quotes urbanístiques d’aquest polígon fallit, a repartir entre els propietaris. A més, ha passat de criticar la gestió econòmica (només cal veure els debats de Vallès Visió durant el mandat 2011-2015) a posar-la de model a seguir.\nUrtusol ha passat de votar en contra de la contractació de l’assessor de comunicació de l’alcalde (cost 60.000 euros bruts anuals per l’Ajuntament) a donar-hi suport en l’aprovació dels pressupostos del 2016 i 2017.\nEl sou d’Urtusol\nArran del pacte subscrit ara fa un any, CiU es va afanyar a esbombar que un exemple d’ètica i de bona gestió municipal era que el regidor Raül Urtusol “no percep cap euro de la retribució a la que té dret, per la tasca que fa dins l'equip de govern. Cost 0€ pel ciutadà”.\nTotalment fals, ja que la liquidació de les retribucions de tots els regidors de l’exercici 2016 demostra que Urtusol rep 135 euros per l’assistència a cada Junta de Govern on hi és present. Així entre l’abril i el desembre del 2016, Urtusol va assistir a 37 Juntes de Govern i va facturar 4.995 euros addicionals als 8.670 bruts que va rebre com a regidor-portaveu d'un grup municipal.\nEls resultats visibles del Pacte de la Sociovergència\nUn any després, PSC-PSOE i CiU continuen sense fer públic els detalls de l’acord de govern que permet a l’alcalde Mingote tenir la majoria absoluta fins a les eleccions del 2019.\nPoques novetats s’han produït en la gestió municipal dels darrers mesos. CiU ha destacat que la recuperació dels focs artificials durant la Festa Major d’estiu va ser gràcies al seu pacte de govern.\nPel camí han passat de demanar una auditoria externa dels comptes municipals a acceptar sense massa condicions l’informe econòmic financer que no fiscalitzava les concessions de contractes externs com ara els que porta a terme l’empresa ABOLAFIO o URBASER.\nUn any després no s’ha realitzat cap estudi per traslladar els mercats ambulants del barri antic, a la plaça de la Vila, ni de Prat de la Riba a la plaça Doctor Trueta.\nEl regidor convergent ha estat incapaç de canviar el posicionament contrari dels socialistes al dret a decidir. Mingote ha preferit aliar-se amb Ciutadans i deixar sol al seu soci de govern.\nLa celebració de l’11 de setembre continua sent tan poc rellevant a Parets malgrat que aviat la Sociovergència posarà la bandera de Parets i la senyera a l’entrada del poble, en el nou monument que s’està instal·lant en la rotonda que hi ha al costat del llac dels ànecs.\nA més, l’antiga Convergència ha votat al costat de PSC i NOPP per vetar el possible canvi dels darrers noms de carrers amb vinculacions franquistes.


Cap d'Any a Barcelona — Amics del Bus Magazín\nCap d’Any a Barcelona\nPosted on 31 desembre 2013 02 novembre 2015 by Juanjo Rubio\nEsteu per Barcelona el dia de cap d’any? Doncs apropeu-vos a Montjuïc a celebrar l’entrada del 2014, en un magnífic espectacle de pirotècnia com mai s’ha vist, acompanyat del mític Home del Mil·leni. A Montjuïc, les campanades seran focs artificials, acompanyades de dues cares conegudes de TV3.\nL’Home del Mil·leni\nL’Home del Mil·leni és una estructura metàl·lica de 15 metres d’alçada que simula una persona. Dins d’aquest cos hi ha persones que li donen vida: ossos, músculs, sang, etc. El nom li ve perquè tot això es va pensar per una gran festa per acomiadar el mil·leni. Concretament, l’Home del Mil·leni va aparèixer el 31 de desembre del 1999. Des d’aleshores, ha estat descansant durant aquests anys al Parc del Mil·leni de Gavà. I ara tornarà a Barcelona, en una festa de cap d’any diferent de les altres.\nL’espectacle comptarà amb la participació de, entre d’altres, La Fura dels Baus o els Castellers de Sants.\nLes campanades, a TV3\nSi no teniu ganes de sortir, o simplement no teniu temps d’anar a Montjuïc perquè marxeu de festa, no hi ha cap problema: a TV3 emetran l’espectacle íntegre, amb la presència de dues cares conegudes de TV3. Concretament, els espectadors de TV3 donaran la benvinguda al 2014 amb Ana Boadas (del programa Divendres) i Quim Masferrer (conductor d’El Foraster).\nPodeu apropar-vos a la festa amb les línies 9, 13, 23, 37, 46, 50, 65, 79, 91, 109, 141, 150, 165, A1, A2, CJ, D20, H12, L70, L72, L80, L81, L86, L87, N1, N2, N13, N15, N16, N17, N41 i V7. Recordem que l’avinguda Reina Maria Cristina està tallada al trànsit i les línies 13, 23 i 150 es desvien pel carrer Mèxic.\nFotografiar trens a les instal·lacions d’Adif\nAutobusos on no toca


Gran èxit d’assistència a la II Jornada SocialNetSport 2.0\nGran èxit d’assistència a la II Jornada SocialNetSport 2.0. El món de l’esport a les xarxes socials celebrada el passat 16 d’abril de 2013 a l’Auditori de la Barcelona School of Management. Gairebé 200 persones van assistir a l’acte organitzat per la Barcelona School of Management, TrustSportManagement, isportsfactory.com i el Màster en Direcció i Gestió de l’Esport.\n"Alternadd, Alfredo Cano"\n"La importància de les Xarxes Socials en el Marketing Esportiu" a càrrec del Sr. Carles Murillo, director del Màster en Direcció i Gestió de l’Esport de la Universitat Pompeu Fabra, va ser la conferència inaugural de la jornada. En ella, el director del màster va subratllar un fet evident: “Les xarxes socials no són una moda passatgera sinó una realitat instal·lada.” Va definir l’ús de les xarxes socials com una oportunitat per l’empresa per “Interactuar, compartir, comunicar i donar visibilitat d’uns valors.”\nA continuació, Alberto Arias, responsable de Sportwist, va parlar de “L’efecte Twitter en el Món de l’Esport”. Arias va mostrar les estratègies de comunicació, les tendències i el que ha suposat la irrupció d’una Xarxa Social com Twitter en el món de l’esport i com la utilitzen tant esportistes com Entitats Esportives per interactuar amb els seus seguidors.\n“Twitter és la xarxa social més utilitzada, amb més notorietat i més rellevància en el món de l’esport. Ha revolucionat el sistema comunicatiu ja que posa l’espectador en la mateixa posició que el periodista.” Va sentenciar Arias. A més, s’està traslladant el món 2.0 a la vida real. Tan és així que Arias va exemplificar-ho amb varis casos: “equips que en el seu camp tenen l’usuari de twitter visible al terreny de joc o el hashtag que utilitzen, jugadors que porten el seu usuari de twitter imprès a la samarreta, etc.”\n“L’ús de les Xarxes Socials en l’Àmbit Federatiu” va ser el títol de la ponència de Laia Tutzó, Directora del Centre Internacional de Vela, directora esportiva de la Federació Catalana de Vela i ex-alumna del Màster en Direcció i Gestió de l’Esport de la Universitat Pompeu Fabra.\nTutzó va explicar com les Federacions utilitzen les Xarxes Socials per millorar la comunicació amb els seus federats i Clubs, a més a més, de ser una oportunitat per trobar noves formes de patrocini esportiu. Els reptes de futur en xarxes socials són, per la regatista, “l’e-commerce: que els usuaris acabin comprant un curs de vela i la gamificació:la simulació d’experiències en entorns virtuals”.\nEl Sub-Director de VallPark i ex-alumne del Màster en Direcció i Gestió de l’Esport de la Universitat Pompeu Fabra, Oriol Molina, va parlar sobre “La importància de les Xarxes Socials en la Promoció d’Instal·lacions Esportives”.\n“Aspectes com la captació de socis, la publicitat de les activitats, etc, són algunes de les accions que poden realitzar les Instal·lacions en les Xarxes Socials”, va afirmar Molina.\nDesprés d’un descans que els participants van aprofitar per fer networking, els participants a la jornada van assistir a la conferència d’Albert Bosch, aventurer i emprenedor, titulada “La Comunicació 2.0 en las aventures extremes”.\nBosch va manifestar la importància de construir un “projecte ambiciós que ho englobi tot” i va afegir que “la comunicació online és molt important pels esports minoritaris” com va ser el seu repte de creuar la Antàrtica en solitari des de la costa fins el pol Sud.\nOscar Ugaz, Director Regional de Phantasia Wunderman i ex-Digital Business Manager del Reial Madrid, va parlar sobre “Negocis Digitals i Esports: Cóm trencar el dilema de l’innovador”. Ugaz va parlar dels reptes que té la innovació en el marketing esportiu, la creació de contingut, els nous canals de venta i la relació amb els patrocinadors com a eix central de la ponència. Ugaz va apostar pels continguts versus els missatges comercials, que no funcionen. “La distribució de bon contingut genera tràfic i això significa diners”.\nAl final de la jornada els assistents van poder assistir a una taula rodona final amb els ponents moderada i dinamitzada pel Sr. Pere Solanellas, Director General del Grup Àccura i Co-Director del Màster en Direcció i Gestió de l’Esport de la Universitat Pompeu Fabra.


El manresà Thierno Diallo ajuda l'equip espanyol a ser a la final de l'europeu - Regió7 :: El Diari de la Catalunya Central\nEl manresà Thierno Diallo ajuda l'equip espanyol a ser a la final de l'europeu\nEl gimnasta de l'Egiba aporta les notes en cavall amb arcs, barra fixa i paral·leles al combinat estatal, que es classifica en la setena posició\nThierno Diallo podrà competir en la final per equips de demà arxiu particular\nL'equip masculí espanyol de gimnàstica artística, amb el manresà de l'Egiba Thierno Boubacar Diallo a les seves files, es va classificar ahir per a la final dels Campionats d'Europa per conjunts que va viure la primera jornada a Glasgow. Espanya va ser setena, la mateixa posició que van aconseguir les noies la setmana passada, després de la primera jornada, la que dona accés a la final dels vuit millors i també a les finals per aparells. El manresà va aportar les seves notes en tres dels sis aparells, el cavall amb arcs, la barra fixa i les paral·leles, la qual cosa va impulsar el combinat a participar en la final de demà.\nAixí, Espanya va sumar un total de 242,761 punts. Va superar el darrer dels conjunts classificats per a la final, Itàlia (241,128) i li van sobrar prop de tres punts i mig respecte d'Holanda, la primera que va quedar fora de la ronda decisiva de dissabte.\nRegular en les notes\nDiallo va intervenir en els tres aparells en què destaca més i va assolir notes semblants. Va començar amb el 12,466 aconseguit en les paral·leles en la tercera rotació de l'equip. Després, va obtenir la nota més baixa de les tres, un 12,366 en la barra. Finalment, en l'última rotació, va aconseguir el registre més alt, un 12,966 en el cavall amb arcs. No va competir ni en salt, ni en anelles, ni en terra.\nEspanya es va basar en els punts de Néstor Abad, el seu home més complet, que va participar en tots els aparells, amb un 14,100 en paral·leles. Nicolau Mir va competir en cinc aparells, amb un 14,433 en salt, però cap dels dos no es va poder classificar per a la final del seu aparell, com tampoc Alberto Tallón, amb un 14,000 en anelles. L'èxit més important va ser el de Ray Zapata, que només va competir en salt i, sobretot, en el seu aparell, el terra, en què va obtenir un 14,533, la tercera millor nota de tots els participants, amb la qual cosa optarà a medalla. En terra, precisament, Espanya va fer la segona millor nota de tots els equips i la quarta en salt, però va fluixejar en cavall amb arcs i en barra fixa.La final del Campionat d'Europa per equips es disputarà demà, a partir de les dues del migdia, al SSE Hydro de Glasgow.\nL'Aliança contra la Pobresa Energètica denuncia talls fets per Aigües de Manresa


no em reconec | amb la calma\nDiumenge al vespre em trobo a Lleida amb una medalla penjada al coll i no em reconec, no sé qui és aquest paio que ha fet 30 quilòmetres (30!!) a 5:19 per després fer-ne 12 més a 5:43. Gairebé no em puc creure que vaig anar tots aquests quilòmetres més ràpid del previst, vaig arriscar molt per ser la primera marató. Però en tot moment estava convençut que era capaç de fer-ho.\nLa marató és… (quantes vegades he desitjat acabar aquesta frase?)\nLa marató és moltes setmanes d’entrenar el cos i 42 quilòmetres de coco: Ja ho sabem tots que 42 quilòmetres són una animalada, i que les cames se’ns cansaran com mai ho havien fet fins ara, és el cap el que ens permet continuar, el que ens fa ignorar els senyals que ens envia el cos dient-nos que parem, que ja n’hi ha prou, i els substitueix per “tranquil, queden 6 quilòmetres, ho estàs fent molt bé”. Si falla el cap, ja pots córrer, no faràs res.\nA mi, l’estratègia que em va funcionar per mantenir-me bé mentalment va ser gaudir de la marató, i per això intentava fixar-me en tants detalls com pogués, en els detalls arquitectònics i en les anècdotes que explica el Miquel Pucurull en el seu gran text sobre la fisonomia de la marató. Per exemple, busco i trobo el maniquí despullat en un balcó del carrer Aragó, ric, l’assenyalo, i em pregunto quants maratonians faran com jo si han llegit el text del Pucurull. Ara me n’adono que vaig riure molt durant tota la cursa. Miro de fixar-me en tot: l’arquitectura, les animacions, el públic, els corredors, però també em fixava molt en les sensacions, tenia molta curiositat per veure què sentia i com reaccionava el meu cos a un esforç que no havia fet mai. És una oportunitat per aprendre una infinitat de coses en menys de quatre hores.\nA la Gran Via veiem al By Keds per primer cop, ets molt gran. Passem per la plaça Universitat, quants cops he agafat el metro allí per anar a treballar? Miro a l’esquerra el carrer Aribau, gairebé es veu el pis on vivia. Passem l’edifici Vitalicio, allí també hi vaig estar treballant. Evidentment identifico molts detalls dels dos anys que vaig viure a Barcelona. M’encanta aquesta ciutat, però ara estic molt millor. Barcelona segueix allí on estava, i jo estic a una horeta d’ella, hi puc anar quan vulgui. La distància ens ha reconciliat. La marató ha sigut com un retrobament entre Barcelona i jo.\nL’Albertbo ens saluda i es posa a córrer uns metres al nostre costat, tu també ets molt gran. L’any passat vaig acompanyar al By Keds i a l’Albertbo durant uns quilòmetres, enguany s’ho miren des de fora però estan allí. Aquesta cursa significa molt per tots nosaltres.\nAbans de la cursa decideixo que el tram d’anada i tornada per la Meridiana serà el més dur psicològicament. En conseqüència, quan passi aquest tram ja tindré molt de guanyat. Altre cop, fixar-me en els detalls m’ha ajudat: aprofito el tram de dos sentits per saludar als que van en sentit contrari, i crec que els veig a tots (excepte als sub 3:30 que ja han passat), el Buff!, Jordi Codony, Fidel, Sime, Marc, Hache… Injecció de moral mútua!\nPassem la mitja marató en 1:55. El pont de Bac de Roda em matxaca sense miraments. Una mica més i arribem al Fòrum. Diagonal amunt, cada cop em costa més seguir el ritme de 5:19 però aguanto. Altre cop, el convenciment no em deixa afluixar. Una gentada als peus de la torre Agbar, molt cridaners, es fa un coll d’ampolla, és molt bonic. I fa baixada. Arribem al Fòrum altre cop, ja és el 30 i faig el canvi de ritme després de l’avituallament. Em sobren gairebé 10 minuts per acabar en menys de 4 hores i decideixo afluixar per no fer els últims kms al límit. A partir d’aquí i fins al final tinc una mica de visió de túnel: les torres de la Vila Olímpica només les veig en dos moments: al principi i quan passem pel costat. Recordo fer aquest tram l’any passat amb el By Keds i vam dir que és un tram molt dur perquè et dóna la sensació que no arribes mai a les torres. Doncs això diumenge no em va passar: simplement, vaig evitar mirar-les.\nLlavors hi ha aquella imatge que tots vam veure i que cap volia veure. Al quilòmetre 34 i pico ens fan pujar a la vorera, em pregunto per què i al fons hi ha una ambulància, un grupet de gent i un urbano que ens diu que no parem. Entre la gent veig durant una fracció de segon com li fan massatge cardiac a un noi. En aquells moments els corredors no sabíem que havia mort, però ja ens féiem a la idea que un massatge cardiac és una maniobra molt crítica i se’ns passa pel cap el pitjor. Me n’adono que es fa un gran silenci entre els corredors i un nus a la gola m’ofega i gairebé em fa parar.\nEncontre amb el Bodi, un veterà que porta moltes maratons a les cames, curtit en mil batalles. Per mi representa molt veure’l. I de seguida arriba l’Arc del Triomf, sí, del triomf de tots nosaltres que hem arribat fins aquí i que en uns 6 quilòmetres arribarem al final. El missatge és ben clar: Barcelona homenatja als corredors que travessen l’Arc. La postal és fantàstica i s’hi aplega molta gent, és un dels punts amb més suport del públic, i un dels llocs on més es necessita, perquè queda molt poc (què són 6 km?) però són els 6 km més durs i més llargs. Allí està altre cop el By Keds, enèrgic com sempre, em regala una forta empenta de moral.\nRealment la part més bonica de la marató ve ara, Ciutat Vella, i també és la que té més públic: plaça Catalunya (hola Caragol), Portal de l’Àngel, plaça de la Catedral, plaça de Sant Jaume, Ferran, les Rambles, Colom… en realitat veig ben poca cosa de tot plegat. Segueixo amb visió de túnel. Tot i això, encara tinc forces per fer algun quilòmetre una mica més ràpid, pels voltants de 5:30.\nGirem Colom, comença Paral·lel i arriba el km 40.\nNomés queda un trosset de Paral·lel, ronda de Sant Pau (hola Xavi19), un trosset d’Urgell, un trosset de Sepúlveda i la recta final, però això suma 2 quilòmetres i 2 són molts. I a més, fa pujada. Girem a l’esquerra a Sepúlveda, el mític carrer que és l’últim. Aquest tram és d’un quilòmetre i es veu el final. Però sembla tan lluny… L’any passat vaig mirar tantes vegades la línia blava pintada al carrer Sepúlveda que em pensava que s’esborraria de tant mirar-la. Mirava la línia i pensava en els corredors en aquell últim quilòmetre, en l’esforç, en la suor, en els cors bategant, en els pulmons, en les cames… sí, aquesta marató l’havia visualitzat moltes vegades.\nCap al final de Sepúlveda he de reprimir un altre nus a la gola (ara necessito respirar). Veig el darrer revolt i em ve al cap molt clarament el tram que vaig fer l’any passat amb l’Albertbo: exactament en aquest punt el vaig deixar i li vaig dir “la línia d’arribada l’has de creuar tu sol”, perquè aquest honor només està reservat per als que s’ho mereixen. I penso: “doncs aquí estàs”.\nLa cridòria és impressionant. Paro el crono, em sobren 5 minuts. Miro endavant i veig a l’Homedferro, somric i aixeco els braços, ens abracem, algun singlot. Veig que estic molt sencer i no em reconec. Ens pengen la medalla, i a partir d’aquí tot és com un somni, ho veig tot com si estigués veient una pel·lícula, els retrobaments, les abraçades… ja està.\nI no serà l’última.\n« m-1: cap a barcelona reboot »\nData : 8 \_08e Març \_08e 2009\nAlbert Ponseti (12:08:14) :\nEs una gran gesta!\nL’any vinent espero participar-hi també.\noscar dc (16:53:12) :\nfelicitats Kaiser!! una gran crònica i una gran cursa!! ja ets un finnisher!!\nKaiser (17:14:24) :\nGràcies Alberto, espero veure’t a la marató de BCN 2010, hi hem de ser tots, serà la marató dels 10.000!!\nGràcies OscarDC, es comença amb Templers i no s’acaba… ;-)


Xisca Aguiló: “He tornat una mica agnòstica”\n23 gener 2021 15:17\nRaphel Pherrer | 31 juliol 2009\nAra, a cinquanta-sis anys, recorda poc de la infantesa; més aviat sensacions inconnexes: l'olor de coure les panades, els pots de nata a la lleteria de la padrina, la font de la cala d'Estellencs, amb l'aigua i la fruita en fresc... Aleshores era una nineta grassa, tímida, grisa, que estudiava a la "Casa Madre" de la Puresa. Allà, per cert, hi teixí la seva primera trama literària encara que mai no la passàs al paper: anuncià que sentia una gran vocació i les monges començaren a regar la llavor de la suposada il·luminació amb deferències i permissivitats, de manera que, quan demanava a les santes dames si podia anar a meditar, li deien que sí encantades i la deixaven tranquil·la amb les seves lectures i pensaments, mai no gaire allunyats d'una certa mística. Xisca Aguiló diu que el seu primer llibre és dolentíssim, ple de ripis, però el valora perquè l'ajudà a superar una depressió. Llavors vingueren Ventanas i Contraluces a destiempo, que li obriren la porta de les lletres ciutadanes i del si del Grupo Literario Arboleda. Va obtenir el premi Reina Amalia de Poesía el 1994, la Flor Natural de Primavera Es Fortí i un guardó de l'Acadèmia de Sicília, entre d'altres. A més, col·labora en la premsa escrita, la ràdio i la televisió. Una besada i una frase feren que Allò que el vent s'endugué es convertís en el film de la seva vida.\nSi haguéssiu quedat fadrina, seríeu ara la mateixa persona?\nNo, rotundament. No hauria aconseguit la miqueta de maduresa que tinc ara.\nVos casàreu amb els ulls embenats, és a dir, molt enamorada?\nEm vaig casar molt aviat, a cegues, i vaig aprendre a estimar en un any.\nLa religió ho ha d'impregnar tot o només la política?\nNi una cosa ni l'altra. La família i l'amor sí que són prioritaris i mai no et deixen amb el cul a l'aire.\nCreis que Déu Nostre Senyor podrà continuar endavant amb una competència tan dura per part dels déus del rock, el cinema, els videojocs, les finances?\nHe tornat una mica agnòstica. Em fan por els "quarts poders".\nEls best-sellers globalitzen, però les intel·lectualitats supremes creen guetos. La literatura acaramulla o separa les persones?\nLa literatura, com un quadre, t'ha de dir alguna cosa i una obra, per molt cervelluda i intel·lectual que sigui, pot resultar una tabarra. Els llibres uneixen, igual que la llengua.\nSou de les que han llegit els preceptius "quixots" o admeteu sense complexos que no ho heu fet?\nHe llegit els "quixots", però al llarg dels anys i amb pauses.\nRecordau el primer escrit propi que vos va satisfer, o això mai no vos passa? (Permeteu-me incitar-vos a dir un tòpic políticament correcte).\nSí, una carta d'amor en què descrivia les mans de l'estimat. Vos he de confessar que em sorprèn que m'agradi, em sembla escrit per una altra persona.\nAlguna vegada vos han condicionat la religió o la política?\nLògicament, hi ha lectures obligades durant la joventut, que és quan t'ho creus tot i penses que canviaràs el món amb les teves idees. Però ara Freud em fa ganes de riure i La muntanya màgica em sembla una llauna. Potser no és correcte dir això?\nCom diagnosticaríeu la salut de la Mallorca d'avui?\nHi ha una pèrdua d'identitat. Es considera modern voler ser un altre, llegir les rondalles ja és un art. Què s'ha fet de les nostres paraules, la calma, les festes? Aquí manca estimació, molta estimació per part dels nostres polítics. I també seny.\nL'amor és una de les vostres constants literàries. Les dones estimau millor que els homes, o és que ho contau més bé?\nLes dones donen sexe per tenir amor, l'home fingeix amor per tenir sexe.\nEn quin film vos agradaria viure?\nVoldria ser la Roxanne de Cyrano de Bergerac perquè m'escrivissin aquelles cartes passionals. També m'agradaria ser la ingènua i illetrada protagonista de My Fair Lady, rescatada de la incultura gràcies a l'amor.\nAmb quina frase voldríeu passar a la posteritat, si és que la posteritat arriba a existir?\n"Saps un lloc, entre el son i la vigília, on encara romanen els somnis? Allà sempre t'estimaré".


Centre Diagnòstic Mèdic | Política de privacitat\nDomicili: GIRONA, 6 3º 08402 GRANOLLERS España\nDirecció de correu electrònic: centremedic@diagnosticmedic.com\nTeléfono: 938 701 100\nInscrita al Registre Mercantil de Barcelona, en el Tom 46.066, Foli 138, Full Número B-508.415, inscripció 1a\nEn VALLBAN, S.L., reconeixem la importància de protegir la seva informació personal i estem compromesos a tractar-la amb responsabilitat i de conformitat amb les lleis de protecció de dades.\nEnviar butlletins i newletters sobre productes de VALLBAN, S.L. Sota el consentiment de l’usuari recollim i tractem les seves dades personals per poder enviar-li informació sobre els nostres productes i serveis. Aquestes dades les conservarem mentre l’usuari no revoqui el seu consentiment al tractament d’aquestes i durant el temps establert per la llei amb una duració mínima de 3 anys.\nSi necessitem utilitzar proveïdors de serveis externs que requereixin la transmissió de dades personals fos la Unió Europea o en països que no han estat declarats amb un nivell adequat de protecció, ens assegurarem de garantir la seguretat i legitimitat del tractament de les seves dades mitjançant decisions d’adequació, clàusules tipus, normes corporatives vinculants, excepcions o qualsevol altre instrument aprovat per l’autoritat de control que ofereixi les garanties adequades per a la realització de la transferència internacional de dades.\nSi l’usuari facilita dades de terceres persones per a qualsevol finalitat a VALLBAN, S.L., garanteix que ha obtingut aquestes dades de forma lícita, que ha informat prèviament els afectats, obtenint el seu consentiment per a comunicar-les i que la informació facilitada és exacta i veraç.\nTé dret a accedir a les seves dades i a obtenir confirmació sobre el seu tractament, així com una còpia de les dades personals objecte de tractament. Té dret a actualitzar-les i a sol·licitar la rectificació de les dades que siguin inexactes o sol·licitar la supressió quan les dades no siguin necessàries per a les finalitats per les quals van ser recaptades. Pot sol·licitar la limitació en el tractament de les seves dades i oposar-se al tractament d’aquestes revocant el seu consentiment, així com exercir el dret a la portabilitat de les dades. De la mateixa manera, té dret a no ser objecte de decisions basades únicament en el tractament automatitzat de les seves dades personals. Pot exercir els seus drets contactant amb nosaltres GIRONA, 6 3º 08402 GRANOLLERS España. Email: centremedic@diagnosticmedic.com\nQui facilita les dades a través dels formularis d’aquesta web i accepta el seu tractament declara ser major de 14 anys, quedant prohibit l’accés i ús del portal a menors d’aquesta edat. Si en algun moment, el Responsable detecta que un menor de 14 anys ha proporcionat dades de caràcter personal, procedirem a la cancel·lació d’aquestes. Així mateix, els pares o tutors podran en qualsevol cas dirigir-se a VALLBAN,, SL per a bloquejar el compte d’accés dels menors al seu càrrec que s’haguessin registrat falsejant la seva identitat.


Programes de suport | Trampolí Tecnològic de la Universitat de Lleida\n› Programes de suport\nPrograma MAP D'ACCIÓ-EADA\nGaudiràs de 1.500 hores de treball conjunt amb un equip multicultural compromès i de més de 20 hores de formació pràctica i específica per a emprenedors. Al final del programa, tots els projectes participants presentaran les seves propostes en un Demo Day davant d’inversors i empreses potencialment interessades.\nPrograma d’acceleració i incubació d’un any de duració, totalment gratuït i finançat per ACCIÓ i l’Ajuntament de Sant Cugat. A través d’una metodologia oberta i flexible, s’adapta el programa a la situació de cada start-up, oferint-te el seguiment de mentors experts amb l’objectiu de consolidar el teu projecte cap a l’èxit al mercat.\nLa novetat més important del programa EMPENTA d'aquest any és la involucració dels estudiants del Màster de Finances d'ESADE en l'acompanyament de les Startups d'abril a octubre, ajudant-les a fer el Business Plan de l’empresa, balanços, comptes de pèrdues i guanys, flux de caixa , etc.\nEstà dirigit a noves start-ups de base tecnològica i/o innovadores que es troben en fases inicials.\nPrograma TEA D'ACCIÓ-IESE\nPrograma d'acompanyament finançat per ACCIÓ i impartit per l'IESE Business School que vol ajudar a les Empreses de Base Tecnològica en fase d'entrada al mercat a desenvolupar i desplegar un Pla estratègic de creixement. El programa treballa sobre tres àrees clau dels projectes empresarials, que influeixen directament en els seus avantatges competitius, el posicionament al mercat i les estratègies d'expansió: gestió del creixement, atractiu i potencial de creixement del projecte i actitud de l'equip directiu.\nA Empreses de Base Tecnològica en fase d'entrada al mercat i amb un alt potencial de creixement.


AstraZeneca fracassa amb el seu còctel d'anticossos\nAstraZeneca rebaixa al 76% l'efectivitat de la seva vacuna en un estudi als Estats Units\nUn vial de la vacuna d'AstraZeneca.\nEl seu tractament no prevé la covid\nActualitzada 20/06/2021 a les 21:06\nLa farmacèutica anglo-sueca AstraZeneca va admetre aquest dimarts que un estudi del seu tractament amb anticossos monoclonals –AZD7442– no va complir amb el principal objectiu de prevenir la covid-19 simptomàtica en participants recentment exposats al virus SARS-CoV-2.\nEn un comunicat, l'empresa anglo-sueca va indicar que els 1.121 participants en aquest assaig eren majors de 18 anys que no havien estat vacunats i que havien estat exposats a una persona amb coronavirus en un període de vuit dies.\nAZD7442 va reduir el risc de desenvolupar covid-19 simptomàtica en un 33% en comparació amb un placebo, que no va ser estadísticament significatiu, d'acord amb la companyia.\nL'expert en Pediatria de l'Escola de Medicina de la Universitat de Colorado Myron Levin va ressaltar en la nota la importància de comptar amb tractaments per a persones que no poden ser vacunades contra la covid-19.\nEl tractament amb anticossos monoclonars pertany a un grup de fàrmacs que simulen els anticossos naturals que el cos produeix per a lluitar contra una infecció.\nComenta el contingut : AstraZeneca fracassa amb el seu còctel d'anticossos


El turisme a l’Euram. La xarxa de costa | Euram\nInici » Publicacions » Estudis Euram » Publicacions » El turisme a l’Euram. La xarxa de costa\nEl turisme a l’Euram. La xarxa de costa\nL’estudi “El turisme a l’Euram. La xarxa de costa” és el quart volum de la col·lecció “Els eixos industrials de l’Arc Mediterrani” i se centra en l’activitat turística com a motor històric de l’economia de l’Arc Mediterrani.\nEl turisme continua sent un dels sectors amb més importància per a les economies de l’Euroregió de l’Arc Mediterrani. Ha mantingut les xifres durant els anys més durs de la crisi econòmica i, fins i tot, ha augmentat el nombre de visitants anuals. Segons diferents estimacions, a Catalunya el turisme representa al voltant del 12% del PIB i de l’ocupació; una mica més en el cas del País Valencià i a les Illes Balears arriba fins al 45% del PIB i al 32% de l’ocupació.\nNo hi ha cap dubte que el turisme és una activitat econòmica sobre la qual s’ha de parar atenció i, en aquest cas, ho fem monogràficament sobre la xarxa de costa.


L'AMB estudia la viabilitat d'un servei metropolità de motosharing\nPublicat 12/01/2022 12:38CET\nAMB - ROBERT RAMOS\nL'Àrea Metropolitana de Barcelona (AMB) estudiarà la viabilitat d'un servei metropolità de moto elèctrica compartida, conegut com motosharing, ha explicat aquest dimecres en un comunicat.\nPer abordar aquesta qüestió, té previst crear una taula metropolitana de la moto elèctrica compartida que es constituirà entre març i abril d'aquest any i a la qual es podran adherir els diferents actors implicats.\nEls principals propòsits del nou organisme seran constituir un marc estable de diàleg i participació tècnica sobre el servei de moto elèctrica compartida entre els actors involucrats i identificar els punts rellevants per abordar la regulació d'un servei metropolità de moto elèctrica compartida: juridiconormatives, tècniques, economicofinanceres, etc.\nEn funció del debat i les conclusions que s'extreguin, l'AMB podria plantejar, d'acord amb els integrants i el sector, una proposta de servei metropolità de motos compartides per regular les llicències d'empreses privades a la metròpolis de Barcelona.\nL'objectiu principal és assolir una gestió "òptima" del servei de mobilitat compartida en l'àmbit metropolità, on actualment hi ha 6.040 llicències en ús: deu operadors amb llicències de l'Ajuntament de Barcelona operen en aquesta ciutat i la meitat donen servei a altres municipis de la metròpolis.\n"La mobilitat compartida s'ha convertit en una alternativa i un complement de mobilitat que permet a les persones usuàries accedir a vehicles quan ho necessitin, satisfent les seves necessitats de mobilitat, optimitzant-ne l'ús i sense la necessitat de tenir-ne un en propietat", ha dit el vicepresident de Mobilitat, Transport i Sostenibilitat de l'AMB, Antoni Poveda.\nAixí mateix, ha recordat que com aquests vehicles són elèctrics permeten "reduir la contaminació, fomentar una mobilitat més sostenible i promoure els vehicles amb energies netes".


PPT - Els nous mitjans PowerPoint Presentation, free download - ID:11225\n<iframe src="https://www.slideserve.com/embed/11225" width="600" height="497" frameborder="0" marginwidth="0" marginheight="0" scrolling="no" style="border:1px solid #CCC;border-width:1px 1px;margin-bottom:5px;max-width: 100%;" allowfullscreen webkitallowfullscreen mozallowfullscreen> </iframe>\nPAC 01 - Fonaments i evolució de la multimèdia\nSegons la premsa: Videojocs Què són els nous mitjans? • Internet • CD-ROM • Llocs web • DVD • Multimedia • Realitat Virtual\nQuè són els nous mitjans? • Segons la cultura popular: • Es relaciona als nous mitjans amb l’ ús de l’ ordinador per a la distribució i exhibició més que per a la producció.\nQuè són els nous mitjans? • Segons Lev Manovich: • Tots els mitjans actuals es tradueixen a dades numèriques a les que s’accedeix mitjançant l’ordinador, es a dir, que es composen de dades informàtiques. • Principis que atenyen als “nous mitjans”:\t1. La representació numèrica2. La modularitat3. L’ automatització4. La variabilitat5. La transcodificació\nPrincipis delsnous mitjans\n1. La representació numèrica • Tots els objectes dels nous mitjans es composen de codi digital. Són representacions numèriques. Conseqüències : • Un objecte dels nous medis pot ser descrit en termes formals (matemàtics) • Un objecte dels nous medis està sotmès a una manipulació algorítmica. Els mitjans es tornen programables • La digitalització es porta a terme mitjançant dos passos: • Pressa de mostres  Convertir les dades continues a dades discretes • Quantificació  Assignar un valor numèric a partir d’una escala predefinida • Tots els mitjans actuals es tradueixen a dades numèriques a les que es pot accedir mitjançant l’ ordinador. El resultat: els gràfics, les imatges en moviment, el so, les formes, els espais i els texts es tornen computables; es a dir, conjunts simples de dades informàtiques. En definitiva, els medis es converteixen en nous mitjans.\n2. La modularitat • O com proposa Manovich, “estructura fractal dels nous mitjans”, significa que uns elements s’ agrupen en objectes a major escala però mantenint sempre les seves identitats per separat. • Un objecte dels nous medis consta de parts independents, cadascuna de les quals es composa d’altres més petites, i així successivament, fins a arribar a l’estadi dels àtoms més petits que són els píxels, els punts 3D o els caràcters de text. • Exemples: • Pel·lícula multimèdia • Document de Microsoft Office Word • Document HTML • Nombroses pagines web\n3. L’ automatització • La codificació numèrica dels mitjans i l’estructura modular dels seus objectes permeten automatitzar moltes de les operacions implicades a la seva creació, manipulació i accés. • Automatització de baix nivell  L’usuari de l’ordinador modifica o crea des de zero un objecte mediàtic mitjançant plantilles o algoritmes simples. • Automatització d’alt nivell  Requereix que l’ordinador entengui, fins a cert punt, els significats que inclouen els objectes que es generen (la seva semàntica). • Accés  Necessitat de trobar maneres més eficients de classificar i buscar els objectes mediàtics.\nExemple d’automatització de baix nivell Fotografía sense retocar Ajustem els nivells de l’imatge amb el photoshop Fotografía amb els nivells arreglats amb el photoshop\n4. La variabilitat • Un objecte dels nous mitjans pot existir en versions diferents, que potencialment són infinites i les quals solen estar muntades en part per un ordinador. • La variabilitat no seria possible sense la modularitat  els elements mediàtics, que s’emmagatzemen en format digital en lloc d’estar a un mitjà fixe, mantenen les seves identitats diferents i es poden agrupar en multitud de seqüències sota el control del programa. A més a més, com que els propis elements es descomponen en mostres discretes, es poden crear i adaptar a l’usuari sobre la marxa. • Aquest principi, pot veure’s com una conseqüència de la manera que té l’ordinador de representar les dades com a variables, en lloc de com a constants.\n5. La transcodificació cultural • La informatització converteix els mitjans a dades d’ordinador que segueixen presentant una organització estructural que té sentit pels seus usuaris humans. • Es pot pensar en els nous mitjans com si constessin de dues capes diferenciades: • Capa cultural: • La enciclopèdia i el conte • L’ historia i la trama • La composició i el punt el vista • La mimesis i la catarsi • La comèdia i la tragèdia • Capa informàtica: • El procés i el paquet • La classificació i la concordança • La funció i la variable • El llenguatge informàtic i • l’estructura de dades • La capa cultural i la capa informàtica s’influeixen mútuament donant com a resultat “una nova cultura de l’ordinador: una barreja de significats humans i informàtics de les maneres tradicionals en que la cultura humana modela el món i dels propis mitjans que té l’ordinador per representar-la”. • Transcodificar alguna cosa es traduir-ho a un altre format.\nQuè són els nous mitjans? • Els nous mitjans són vells mitjans que han estat digitalitzats. • Es tornen programables. • Tots els suports digitals comparteixen el mateix codi digital, fet que permet que es presentin mitjançant una sola màquina. • Permeten l’accés aleatori. • La digitalització comporta una pèrdua d’informació. • Els medis codificats digitalment es poden copiar de forma il·limitada sense degradació. • Són interactius. L’usuari pot interactuar amb l’objecte mediàtic i es torna coautor de l’obra.\nBibliografia • "El llenguatge dels nous mitjans de comunicació“ de Lev Manovich. • Manovich: Article "L’avantguarda com a programari". • Clay Shirky's Writings About the Internet. Economics & Culture, Media & Community, Open Source • The Machine Is Us? Http://www.youtube.com/watch?v=PL-ywltLjzk • La convergencia de nuevos y viejos medioshttp://www.dialogica.com.ar/digicom/2006/08/la-convergencia-de-nuevos-y-vi.php • Representación numéricahttp://confiaentusmaquinas.blogspot.com/2008/08/representacin-numrica.html\nMERITXELL RIU DOMÍNGUEZ • PAC 1 – Fonaments i evolució de la multimèdia • Març 2010


Sant Bartomeu de Covildases\n42º 07,406'N ; 2º 21,654'E\nEl lloc de Vidrà apareix documentat per primera vegada l'any 960 en l'acta de consagració de l'església de Sant Hilari de Vidrà. La vila de Covildases es trobava sota la jurisdicció del castell de Milany. L'església de Sant Bartomeu es va construir a finals del segle XI o principis del XII i apareix en un document de l'any 1123 per primera vegada.\nEl temple va patir els efectes dels terratrèmols del 1425, que van ensorrar-ne la volta. Sabem que tres anys més tard encara no estava reparada, doncs les misses s'havien de celebrar en una capella de fusta. No és fins l'estiu del 1448, que s'encarreguen les obres per reparar la coberta, construir un campanar i modificar la porta d'accés. En 1782 es va adossar la sagristia al costat sud del presbiteri.\nL'edifici està format per una sola nau, coberta amb una volta de canó reforçada per un arc toral i capçada a l'est per un absis semicircular. Aquest està decorat externament amb parelles d'arcs cecs, separades per lesenes. En la part central del tambor absidal s'obren dues finestres de mig punt i doble esqueixada.\nS'accedeix al temple per una porta oberta en el mur sud, que com ja hem dit, va ser reformada en el segle XV.\nCorona el mur oest un campanar de cadireta de dos ulls.


QUÈ M'EXPLIQUES NEWS: CAMPIONAT DE TENNIS\nLaia Reixach i Marta Torres, de l’Institut Olivar Gran, campiones del Campionat Escolar de Tennis de Catalunya\nEl passat diumenge 6 de maig, l’equip de l’Institut Olivar Gran format per les jugadores Laia Reixach i Marta Torres i capitanejat pel professor Carles Ballart, van resultar guanyadors absoluts del VI Campionat Escolar de Tennis de Catalunya en la categoria Batxillerat Femení.\nEl campionat, organitzat per la Fundació Jesús Serra, la Universitat Abat Oliba CEU i la Federació Catalana de Tennis, començava amb una fase prèvia a clubs de tota Catalunya i va finalitzar amb una Final Four al Club de Tennis Llafranc amb els equips campions provincials. L’equip de l’Olivar Gran va accedir a aquesta Final Four on es va enfrentar, en semifinals a l’equip de l’Institut Gorgs de Cerdanyola del Vallès i, en guanyar-lo, a l’equip de l’Institut Badalonès de Badalona que va ser l’altre classificat per a la gran final.\nLes campiones de l’Olivar Gran van haver de guanyar, al llarg de totes les rondes eliminatòries que van començar el passat mes de març, partits molt disputats, entre el quals algun de més de dues hores i mitja.\nEntre els premis que van aconseguir destaquen un ordinador portàtil per a cada jugadora, un rellotge, una raqueta de tennis i altres articles relacionats amb aquest esport i una beca valorada en 6000 € per a realitzar estudis a la Universitat Abad Oliba que l’Institut haurà d’adjudicar a algun dels seus alumnes de 2n de Batxillerat.\nPublicat per QUÈ M'EXPLIQUES NEWS a 15:07\nMARXA SOLIDÀRIA II


Gastronomia medieval en el 9 d´Octubre de Dénia - Levante-EMV\nlevante-emv/dénia 01.10.2018 | 18:02\nGastronomia medieval en el 9 d´Octubre de Dénia\nL´Ajuntament de Dénia, des de la Delegació de Cultura, ha organitzat diferents activitats per a commemorar el 9 d´Octubre, Dia dels Valencians.\nL´àrea d´Arqueologia i Museus, amb el suport de la Conselleria de Transparència, Responsabilitat Social, Participació i Cooperació, ha elaborat un programa en torn a la temàtica "Dénia. Descobrir Alfons V d´Aragó i Maria de Castella. Remembrança dels orígens de la Generalitat Valenciana".\nLa primera de les activitats tindrà lloc el dijous 4 d´octubre, en La Sala del Castell de Dénia, a partir de les 19 hores. El tema central d´esta jornada serà descobrir els orígens de la Generalitat Valenciana. Obrirà una conferència titulada "Remembrança del rei Alfons V d´Aragó i de Maria de Castella", que oferirà el catedràtic emèrit d´Història Medieval de la Universitat d´Alacant Josep Hinojosa Montalvo. Seguidament, el periodista i escriptor Alfons Llorenç i Gadea parlarà sobre el naixement de la Generalitat Valenciana. Per a acabar, els conferenciants, acompanyats pel regidor de Cultura, Rafa Carrió, debatran en taula redona sobre el tema "La Generalitat Valenciana. Passat, present i futur. L´Estatut d´Autonomia com espill".\nA les 21.30 hores, la celebració de la naixença de la Generalitat es trasllada a la taula, concretament a l´hotel Nou Romà, on se servirà una degustació de tapes amb aires feudals i de fruits emblema de la Dénia medieval, amb vins del gust del comte de Dénia, Alfons d´Aragó i Foix, descendent de Jaume I. El menú inclou figatells de Beneixama, embotits del Marquesat de Villena (Montealegre del Castillo i Bonete), llonganissa, blanquets i guarras, pa fresat, panses i cafè amb sucre de canya. Per a més informació i inscripcions, cal adreçar-se al Museu Etnològic, telèfon 96 642 02 60.\nLa programació continua el dissabte 6 d´octubre, amb una visita guiada al castell de Rebollet (Font d´en Carròs, la Safor), dissenyada per Josep Antoni Gisbert, arqueòleg municipal de Dénia. El dia 7 d´octubre, s´ha programat una visita al castell de Bairén (Gandia, la Safor), amb guió també a cura de Gisbert.\nEl dilluns dia 8, de 10.30 a 13 hores, s´oferta una visita guiada al castell de Dénia per a conèixer la fortalesa. I el dimarts 9 d´octubre, la programació torna al castell de Dénia, esta vegada per a conèixer la Vila de Dénia i l´església de la Vila. Ambos dies, el punt de trobada dels participants serà el Portal de la Vila.\nLa programació del 9 d´Octubre a Dénia es completa amb unes altres activitats, organitzades des de l´àrea de Promoció Cultural.\nEl dilluns 8 d´octubre, a les 20.30 hores, a l´auditori Centre Social, es presentarà el disc Així d´Ina Martí, amb la participació de Paco Muñoz. Martí cantarà poemes de Vicent Andrés Estellés, Voro Ortells, María Josep Escrivà, Luis Cernuda, Vicente Alexandre i Miguel Hernández. L´entrada és lliure fins a cobrir l´aforament del local.\nEl 9 d´octubre, Dia dels Valencians, a les 11.30 hores, començarà la cercavila de Dianium Dansa amb els gegants Tirant i Carmesina i lectura de passatges del Tirant lo Blanch de Joanot Martorell per part del públic assistent. La cercavila eixirà de la glorieta del País Valencià i recorrerà el carrer de Diana i el passeig del Saladar fins arribar a la plaça de Jaume I.\nA les 12.15 hores, al segon tram del carrer del Marqués de Campo, se celebrarà el tradicional concert de l´Agrupació Artística Musical de Dénia.


Govern allarga fins al 14 d'abril la possibilitat d'establir restriccions pel coronavirus - Altaveu el diari digital d'Andorra\nGovern allarga fins al 14 d'abril la possibilitat d'establir restriccions pel coronavirus\nTot i que s'ha constatat una lleugera millora en el nombre de contagis, es considera que cal continuar fixant les mesures oportunes per seguir garantint la viabilitat del sistema de salut\n12/02/2021 (20:45 CET)\nEl Govern ha allargat per decret durant dos mesos més, fins al 14 d'abril, la possibilitat d'establir restriccions durant la situació de pandèmia provocada pel coronavirus. La pròrroga entra en vigor el dilluns amb l'objectiu de protegir la salut pública.\nEl decret recorda que a nivell legislatiu, per preveure mesures obligatòries per protegir la salut pública estableix que el Govern, per motius de salut pública, pot restringir el nombre de persones que es poden reunir físicament en espais i locals públics i privats, amb aquesta finalitat i sempre que sigui de forma estrictament proporcionada.\nIgualment, la Llei també preveu que el Govern, pels mateixos motius, pot adoptar mesures preventives i de protecció, entre les quals l’ús obligatori d’elements de protecció i d’autoprotecció personals; l’establiment de normes i protocols d’higiene pública; el tancament i la limitació de capacitat de locals; la prohibició i la restricció d’activitats lúdiques, recreatives, esportives, comercials i econòmiques, i les restriccions a la mobilitat personal i a la circulació de mercaderies, que sempre han de ser proporcionals als objectius buscats.\nTot i que s'ha constatat una lleugera millora en el nombre de contagis, convé continuar establint les mesures oportunes per seguir garantint la viabilitat del sistema de salut. Al mateix temps, les mesures que es troben en vigor, poden ser revisades en funció de l’evolució de la situació epidemiològica. El decret s'ha publicat aquest divendres al BOPA.


eduard.cat: Daily life\nLa professora d'informàtica no torna fins el dia 27, i ahir em vaig trobar que no tenia el password d'administrador per poder instal·lar el software dels robots. Després d'una trucada ha estat solucionat, però ara les pluges i els talls de llum em dificulten la instal·lació. Coses del monzons.Però tot i això els nanos de 12th grade ja han entrat en contacte amb els kits de robòtica i hem fet una mica de presa de contacte. A veure si demà o demà passat podem arrancar ja cada dia amb unes hores de classe.Les fotos són una mica de la meva vida diària s Shanti Bhavan.A la primera podeu veure que a aquests nens no els paren ni els monzons. En Poovarasan jugant a badminton (esport molt popular a l'Índia, suposo que per la dominació britànica) mentres cau un aiguat que déu n'hi do.A la segona podeu veure com quan s'acaba de menjar s'obren les xarxes que hi ha a les entrades del dining hall, i entren uns fantàstics netejadors de les taules, els corbs. Un cop aquests han acabat amb les restes del menjar, les taules es netegen obviament. Però no crec que una cosa així a Catalunya estigués gaire ben vista :)Finalment, mentres no arribi un altre voluntari, en Peter de London, només comparteixo habitació amb la bestiola de la tercera foto. Mentres es mengi els mosquits i les aranyes és benvingut.\nhola Eduard,tu ja saps que quan ha entrat a casa algún "bitxo" com el que tens a l'habitació,fins que el teu pare,no el fa marxar jo no entro,mare meva si tingués aquest hoste dins!em penso que no seria capaç de conviure-hi.Però de totes maneres és veritat que es menjen els altres bitxets........ i els corbs,com tots els ocells,són molt macos però transmeten moltes enfermetats,ja fan bé de netejar bé la taula........Ja veig que vas preparant els robots...els nens deuen estar impacients per començar......Per casa tot bé.Una abraçada ben forta.Cuida't i molts petons de tots.\n22 de setembre de 2009 a les 11:51\nDons ja es veu que hi ha molta vida. Molta sort!\n22 de setembre de 2009 a les 18:34\nno hi ha millor company que un dragonet de cara a perdre de vista aranyes i mosquits :)\n22 de setembre de 2009 a les 19:00\nUn company d'habitació ben maco, segur que no et molesta ni et pren el menjar!. Disfruta!\n22 de setembre de 2009 a les 19:53\n23 de setembre de 2009 a les 1:33\nAvia'm si podeu començar les classes que tots plegats en teniu ganes... i nosaltres de que ens expliquis com van. Dels bitxos millor no parlar-ne...Petons\n23 de setembre de 2009 a les 1:37\nUi aqui ho passaries malament amb els bitxus, però disfrutaries amb els ocells, que n'hi ha de tota mena.Joaquina, Clídice, Asimetrich, Dolors, gràcies com sempre per passar per aquí.Salut!\n23 de setembre de 2009 a les 12:12\nM'afegeixo al crit "de bitxos, ni parlar-ne"! Mooolt millor si no me'n trobo cap per casa :-)\n23 de setembre de 2009 a les 22:41


RESUM D’ACTIVITATS. Setmana del 4 de febrer de 2019\n- 4/2/2019 La Cambra de Contractistes a Foment del Treball Nacional\n- 4/2/2019 La Cambra de Contractistes amb el President de la Generalitat de Catalunya\nEl President, els Vicepresidents i el Secretari es van reunir amb el President de la Generalitat, Molt Hble. Sr. Joaquim Torra, a qui acompanyaven el Conseller de Territori i Sostenibilitat, Hble. Damià Calvet i el Secretari d’Infraestructures i Mobilitat, Sr. Isidre Gavin, als quals van exposar la situació actual i les propostes de millora del sector.\n- 5/2/2019 La Cambra de Contractistes a la negociació col·lectiva\n- 6/2/2019 La Cambra de Contractistes a la Taula de la Construcció\nEl President, acompanyat del Secretari, participà a la reunió de la Taula de la Construcció que reuneix a l’Administració, les centrals sindicals i les organitzacions empresarials del sector de la construcció a Catalunya.\n- 6/2/2019 Comissió PIME\n- 7/2/2019 Comissió Laboral\n- 7/2/2019 La Cambra de Contractistes a la Junta Consultiva de Contractació Administrativa\nEl Secretari participà a la reunió del Grup de Treball d’Aspectes Socials de la Junta Consultiva de la Generalitat de Catalunya.\n- 8/1/2019 Comissió de Seguretat i Salut\nAGENDA D’ACTIVITATS PREVISTA. Setmana de l’11 de febrer de 2019\n- 11/2/2019 La Cambra de Contractistes es reuneix amb BIMSA\n- 13/2/2019 La Cambra de Contractistes celebra el 25è aniversari de FGC\n- Laboral 02/2019 ‘Calendari de festes locals 2019. Correcció d’errades’


INICI > REVISTA > Enrotlla't! Receptes recargolades, però fàcils\nLa nova cúrcuma\nNous de pili\nSupermercats convertits en restaurants\nFruites que són art\nMenús a domicili\nBeguda de pèsol\nAmb suc de canya\nEll és francès, ella japonesa. Però la pizza, asseguren, és global. Per això, al Nonna Maria en fan clàssiques i creatives.\nLa Meca del còctel\nA Barcelona, els amants dels còctels i les cocteleries tenen un punt de referència indiscutible: l’Eixample, al voltant dels carrers d’Aribau i de Muntaner. Hi trobareu locals clàssics i d’altres de més nous, i n’hem triat alguns que no poden faltar en la vostra ruta!\nUna taverna per als qui saben gaudir\nAlbert Cambra i Vera Sanahuja barregen afició i professió a la cuina del Pervers\nText: Christopher Withers / Il·lustració: Toni Domènech\nUna teula de xocolata amb cacau de Veneçuela i whisky escocès és una exquisidesa que resumeix la relació d'El Celler de Can Roca amb el món.\nText: Salvador Garcia-Arbós / Foto: Jordi Bosch\nHaver estat tres temporades a El Bulli i haver tingut la possibilitat de treballar braç a braç amb Diego Alías a Ca l'Amador han convertit aquest xef en un referent de Sallent, on cada dia obre les portes (i la cuina) del Celler.\nA l’abril, cada gota en val mil. El refranyer popular ens pronostica un mes plujós, però nosaltres volem donar pas a la temporada del bon temps i ens preparem per cuinar receptes més lleugeres i refrescants. Per això us proposem un entrant primaveral, un primer plat de verdura, un guisat suau de xai i unes postres de fruita al forn.\nAquest mes, Carme Ruscalleda ens dona unes quantes indicacions per iniciar-nos en el món dels fermentats. D'entrada, heu de tenir en compte que hi ha molts tipus de fermentats: salmorres, begudes fermentades, quefir, pa, vi, vinagre... Els estris que es feu servir per elaborar-los depenen del que vulgueu fer.\nReceptes recargolades però fàcils\nSi sou dels que penseu que la cuina és un rotllo, potser aquests no és la vostra revista, però sí que aquest pot ser el vostre reportatge. Hem voltat per Àsia i Amèrica per descobrir-hi receptes de rotlles farcits per menjar amb els dits i, creieu-nos, tant a l'hora de cuinar-les com, sobretot, de menjar-les, hem descobert que aquests mossos ens omplen de bon rotllo. Tant si es diuen 'onigirazu', 'nem', 'kati roll' com 'burrito'. Vinga, enrotlleu-vos i acompanyeu-nos en aquest viatge!\nText: Josep Sucarrats / Receptes: Manel Guirado / Foto: Becky Lawton / Cuina: Adriana Ortemberg\nUn plat de pasta de patata amb aromes italians\nSilvia Viscuso és italiana, concretament, de Roma, però ara viu a casa nostra. És traductora de pel·lícules i una gran aficionada a la cuina. Amb el nostre xef particular, Pep Nogué, la Silvia ha volgut preparar una recepta típica del seu país, els nyoquis, una pasta feta amb patata i farina. La salsa, també italiana, un pesto ben saborós.\nRecepta i cuina: Silvia Viscuso / Foto: Enrique Marco\nQuè podem cuinar amb xai que no siguin les típiques costelles? L’equip de redacció del CUINA ens vam preguntar què podíem fer amb aquesta carn mediterrània i primaveral, que tant ens agrada. Després de rumiar-ho i consultar-ho amb el nostre cuiner de referència, David Caballero ens ha preparat quatre receptes amb talls diferents que segur que us agradaran. I, uns quants consells: per fer xai al forn, trieu l’espatlla –sucosa i tendra– i el coll, que és greixós; per estofar-lo, feu servir l’espatlla, el pit o el coll.\nEdició: Carme Melià / Recepta: David Caballero / Foto: AJJ Estudi / Cuina: Jani Paasikoski / Estilisme: Natalia Mazzarella\nBorratges. Al pòdium de les verdures\nQui més qui menys algun cop ha sentit parlar de l’aigua de borratges. Tot i que la infusió preparada amb les flors de la planta és habitual, amb borratja també es poden fer altres plats.\nAmb l’arribada de la primavera, hem volgut donar un toc verd als plats i hem triat edamame, tirabecs i mongetes tendres per oferir-vos tres receptes saludables. Aquests tres tipus de beines o tavelles ens donen la possibilitat de gaudir del sabor, però també d’una cuina propera, senzilla i beneficiosa per al nostre benestar. Les tres propostes que ens ofereix la xef Iolanda Bustos, especialitzada en cuina botànica, també són originals, ja que combinen ingredients diversos, com musclos, bacallà i ametlles.\nEdició: Carme Melià / Recepta: Iolanda Bustos / Cuina i foto: Miriam Rapado\nAquest mes, els nens prenen el protagonisme de les postres de Gemma Clofent. A l’abril la nostra pastissera ha optat per oferir-nos tres pastissos infantils, però que de ben segur també agradaran als adults. Color, sabor i originalitat són les notes dominants d’unes receptes que ens han robat el cor. Tasteu-les!\nRespectar l'entorn, intervenir poc a la vinya\nEn aquests vins el viticultor i l'enòleg només acompanyen el cep, fan el most i esperen el vi\nNo són vermuts\nQue sí, que sí, que sembla que no hi hagi vida després del vermut, i més ara, que els vermuts rosats són tendèn- cia. Però sí que hi ha moltes alternati- ves, i molt gastronòmiques, per als qui esteu farts del vi aromatitzat. I la majo- ria són propostes italianes, perquè la cultura d’anar a fer el famós aperitivo a la piazza i picar amb olives, patates fre- gides de bossa, crostini i cacauets (sí, totes aquestes menges que ho són tot menys light!) es remunta al segle XVIII, justament amb els primers vermuts. Sobretot al nord d’Itàlia, on es fa a par- tir de les sis de la tarda i on requereix un dress code ben glamurós!\nText: Meritxell Falgueras\n14 de la Rosa, sinceritat davant la impostura\nUn bar-cafè-cocteleria del barri barceloní de Gràcia, és un lloc romànic a la ciutat on, en còctels, triomfa l'estil rococó\nA la primavera, el peix blau comença la seva temporada preferida! És un tipus de peix molt apreciat i versàtil, a la nostra cuina\nSón nutritives i antioxidants. En trobareu de sèsam blanc i de sèsam negre, crues, torrades o en forma de sal, mel o tahina. No dubteu a incorporar-les a les amanides, són molt saludables!\nUna aposta pel porcí sostenible\nPino Delàs, cofundador de Llavora, s’ha especialitzat en la conversió de granges i això és el que va fer, amb el seu soci, Lluís Vila, a la granja Puig, de Ventalló, a l’Alt Empordà. Es tracta d’una granja porcina que van adaptar a la ramaderia ecològica posant un èmfasi especial en el benestar dels animals.\nArqueòlegs del sabor\nArtesans que han recuperat productes amb segles d'història\nEls temps canvien i els gustos evolucionen, i això afecta, és clar, la cuina i els productes que consumim. Avui ens pot semblar impensable que el líquid que resulta del ferment del peix pugui ser comestible, que es facin embotits amb carns poc ha- bituals, que puguem consumir begudes pròpies dels déus o que puguem donar una segona vida a un formatge ple de defectes, però a Catalunya hi ha artesans que es dediquen, precisament, a recuperar —i actualitzar als gustos actuals— productes com aquests. N’hem visitat quatre que s’han proposat tornar a posar de moda el gàrum, l’almadroc, un embotit medieval i l’aiguamel. Són autèntics arqueòlegs del sabor i estan ben a prop nostre.\nEl formatge i el iogurt com a forma de vida\nPèsol verd vs Pèsol negre\nTot un món de farines\nÉs un ingredient bàsic en moltes preparacions, com el pa, i cadascuna aporta una singularitat diferent.\nCinc gastroregals que il·lusionen l'humorista i actor castellonenc\nLlençar menjar és pecat\nUna llei obliga les empreses elaboradores a evitar el malbaratament dels aliments redistribuint-los abans que es facin malbé. En l’àmbit domèstic i en el de la restauració, es pot optar per una cuina de reaprofitament\nEntrant de primavera\nVerdures amb xoriço\nCreps de borratges amb llagostins\nAmanida de mongetes tendres i taronja amb bacallà esqueixat\nXai amb albergínia\nOnigirazu de tàrtar de salmó\nBurrito de conill al pibil amb romesco picant amb taronja i calçot\nKati roll de pollastre i chutney verd\nBroqueta de xai tendur amb salsa de iogurt\nQuinoa i arròs salvatge amb xai rostit i maionesa de coriandre\nPlàtans al forn\nPastís arc de Sant Martí\nPastís de piruleta\nPastís de la tortuga Gertrudis\nNems vegans d’hortalisses i tofu cruixent


IB3N | L'Estat aprova la limitació al preu del gas per abaratir l'electricitat\nIB3 Notícies > espanya > L’Estat aprova la limitació al preu del gas per abaratir l’electricitat\nLa portaveu del Govern, Isabel Rodríguez, i la ministra per a la Transició Ecològica i el Repte Demogràfic, Teresa Ribera\nEl Govern ha aprovat aquest divendres en un Consell de Ministres extraordinari el mecanisme per a limitar el preu del gas destinat a producció elèctrica, que rondarà els 48,8 euros/megavat hora (MWh) en els dotze mesos que estarà en vigor. És gairebé la meitat del preu que marca avui aquesta matèria prima.\nLa mesura, que és aprovada de manera simultània pels Executius espanyol i portuguès, pretén alleujar les factures dels consumidors, domèstics i industrials, amb tarifes indexades al mercat majorista de l’electricitat o ‘pool’, els més afectats per la crisi actual i la pujada dels preus de l’energia.\nLa ministra per a la Transició Ecològica, Teresa Ribera, ha explicat en la roda de premsa posterior al Consell de Ministres extraordinari que “són dotze mesos d’un sistema de protecció especial i especialment valuós en moments de gran volatilitat”. “Permet protegir un 37% dels consumidors domèstics i del 70% dels industrials”, ha ressaltat, i ha afegit: “Per primera vegada no paguen els mateixos. Per primera vegada les mesures que s’adopten tenen com a finalitat fonamental reduir els beneficis extraordinaris de les elèctriques” i que hi hagi “beneficis nets per a tots els consumidors”.\nEl president del Govern, Pedro Sánchez, va confirmar que el preu topall del gas es fixarà, inicialment, en 40 euros/MWh “enfront dels gairebé 80 euros de mitjana que ha marcat en l’últim trimestre”.\nEl mecanisme “tindrà vigència durant els pròxims dotze mesos, començant per 40 euros/MWh i garantint, a la llarga, un preu mitjà de 48,8 euros/MWh.\nLa Comissió Europea farà efectiva la seva aplicació\nUna vegada que els dos Executius donin el seu vistiplau, el mecanisme es remetrà “immediatament” a la Comissió Europea, que “ha d’adoptar una decisió del col·legi de comissaris per a fer efectiva la seva aplicació”, segons ha explicat aquests dies Ribera. La idea és que aquest sistema estigui “plenament operatiu en uns pocs dies, en unes setmanes“.\nEl passat 26 d’abril, Espanya i Portugal van anunciar que havien arribat a un “acord polític” amb la Comissió Europea per a limitar el preu del gas en el mercat majorista de l’electricitat dels dos països, una matèria primera utilitzada per les centrals de cicle combinat per a produir llum.


Infosalut - Continua la campanya #Nosiguisase per informar els joves sobre el consum d’alcohol a les festes populars\nBack Estàs aquí:Home Salut pública Notícies de salut pública Promoció de la salut i prevenció de la malaltia Continua la campanya #Nosiguisase per informar els joves sobre el consum d’alcohol a les festes populars\nContinua la campanya #Nosiguisase per informar els joves sobre el consum d’alcohol a les festes populars\nLa campanya #Nosiguisase, de sensibilització sobre el consum responsable d’alcohol a les festes populars, continua la seva activitat i visitarà cinc municipis més durant el mes de setembre. En total, seran 40 els pobles de Balears que recorrerà aquesta tercera edició de la iniciativa, impulsada per la Direcció General de Salut Pública de la Conselleria de Salut, amb l’objectiu d’informar els joves de més de 18 anys dels riscs associats al consum d’alcohol.\nConcretament, les visites programades el setembre són Sant Antoni de Portmany (1 de setembre), Lloseta (7 de setembre), Fornalutx (8 de setembre), Bunyola (15 de setembre) i Binissalem (23 de setembre).\nEnguany, es vol donar una importància especial als missatges referents a l’alcohol i la conducció, ja que el jovent que acudeix a les festes utilitza moltes vegades el transport privat.\nEl Pla d’Addiccions i Drogodependències de les Illes Balears (PADIB), que depèn de la Direcció General de Salut Pública i Participació, recalca que l’alcohol afecta la conducció “des de la primera gota” i que els estudis demostren que no hi ha cap quantitat d’alcohol considerada segura quan s’ha de conduir, ja que encara que una persona doni un nivell baix d’alcoholèmia, la visió i el temps de reacció es veuen afectats.\nTot i que és el tercer any que es fa aquesta campanya, la participació tant dels municipis com dels joves que assisteixen a les festes populars és molt alta. Fins ara, la campanya s’ha duit a terme en 29 municipis durant l’estiu i la valoració tant per part dels participants com dels tècnics municipals ha estat molt elevada.\nA la taula de sensibilització es fan proves d’alcoholèmia a les persones interessades i, en aquests moments, un 42 % de les proves que s’han fet han donat positiu. En aquests casos, els tècnics han aconsellat als joves pautes d’actuació per tal d’evitar la conducció sota els efectes de l’alcohol. Pel que fa a l’impacte de la campanya, un 48 % de les persones enquestades a les taules de sensibilització ja coneixien la campanya dels anys anteriors.\nAmb aquesta iniciativa es vol transmetre al jovent la importància de no beure alcohol si s’ha de conduir i es recomana utilitzar el transport públic o bé organitzar-se amb la colla per fer torns de qui no beurà per tal d’assegurar un retorn segur per a ells i per a la resta.\n[Font: Conselleria de Salut. 05/09/2018]\nContinua la campanya #Nosiguisase per informar els joves sobre el consum d’alcohol a les festes populars https://t.co/LHQpqs20Y1 @SalutIB pic.twitter.com/dpUuW87XC8\n— Infosalut (@infosalut) 7 de setembre de 2018\n*13/07/2018 - Salut llança la tercera edició de la campanya #nosiguisase.